|  |  |
| --- | --- |
|  |  *See artikkel räägib paavstist; teiste samanimeliste isikute kohta vaata lehekülge Simplicius (täpsustus).* |

---

**Simplicius** oli paavst aastail 468–483. Ta oli 47. paavst.

Simplicius oli "Liber Pontificalise" järgi pärit Tivolist. Ta oli Castinuse poeg.

Paavstiks saamine
-----------------

Simplicius valiti paavstiks 3. märtsil 468.

Vaidlused monofüsiitidega
-------------------------

Simplicius julgustas aastal 476 Konstantinoopoli patriarhi Akakiost mitte andma järele Ida-Rooma usurpaatori Basiliskose monofüsiitlikele vaadetele, vaid tunnustama kehtivat õpetust. Simplicius kohustas Basiliskost järgima oikumeeniliste kirikukogude otsuseid.

Kui Ida-Rooma keiser Zeno kukutas aasta hiljem Basiliskose, saatis ta Simpliciusele usutunnistuse, milles soostus järgima kehtivat õpetust, ja sai paavstilt 9. oktoobril 477 tunnustuse, kuid monofüsiitlikud vaated Konstantinoopolis jäid püsima. Aprillis 478 saatis paavst kirja Zenole, milles kohustas teda järgima Kalchedoni kirikukogu otsuseid. Paavsti üleskutse jäi tulemusteta, kuna Zeno ja Akakios kaalusid kehtivate dogmade mugandamist monofüsiitlusega. Paavsti informeeriti Konstantinoopolis toimuvatest sündmustest viivitusega, mille eest tegi paavst Akakiosele etteheiteid.

Simplicius mõistis hukka monofüsiidid Petros Mongose, Fullo, Paulose Efesosest ja Johannese Apameast. Ta taotles keiser Zenolt Antiookia patriarhi Stephanos II mõrvarite tabamist.

13. märtsil 478 kirjutas Simplicius Akakiosele, et Aleksandria patriarh Timotheos Salophakiolos peab monofüsiitluse oma patriarhaadist kõrvaldama. Salophakiolos saatis paavstile vastuse.

Pärast Salophakiolose surma aastal 482 ei suutnud Simplicius vältida Petros Mongose saamist Aleksandria patriarhiks, keda toetasid keiser Zeno ja Akakios. Paavst tunnustas Aleksandria patriarhina vaimulike poolt valitud Johannes Talaiat. 15. juulil 482, novembris 482 ja 483. aasta algul saatis Simplicius Akakiosele neli kirja, milles nõudis temalt Mongose mittetunnustamist. Kuna Simplicius sai keisrilt kirja, milles Talaiat süüdistati vandemurdmises ja altkäemaksuandmises, viivitas paavst Talaia tunnustamisega.

Vaidlus 28. kaanoni üle
-----------------------

Konstantinoopoli patriarh Akakios ja Ida-Rooma keiser Leo II taotlesid paavstilt tunnustust Kalchedoni kirikukogu 28. kaanonile, mis sätestas Konstantinoopoli patriarhi ameti võrdväärseks Rooma paavsti ametiga. Simplicius ei soostunud nende nõudmisega ja saatis Canusiumi (Canossa) piiskopi Probuse Konstantinoopolisse koos protestiga selle taotluse vastu.

Suhted Hispaania piiskopkondadega
---------------------------------

Simplicius määras Sevilla piiskopi Zeno paavstlikuks vikaariks Hispaanias.

Suhted Itaalia piiskopkondadega
-------------------------------

482. aastal nõudis Ravenna piiskop Johannes oma jurisdiktsiooni laiendamist Modena piiskopkonna üle. Simplicius keeldus Johannese nõuet täitmast.

Liturgilised otsused
--------------------

Simplicius sätestas "Liber Pontificalise" järgi, et titulaarkirikute preestrid peavad missal assisteerima Rooma peamiste basiilikate piiskoppe ristimisel ja pihisakramendi jagamisel. Iga basiilika juurde määrati 7 preestrit.

19. novembril 475 Aufina piiskopile Gaudentiusele saadetud kirjas rõhutas Simplicius korjanduse (*fabrica ecclesiae*) tähtsust. Ta sätestas, et korjandusest saadav tulu peab jagunema neljaks osaks: esimene osa läheks vaimulikkonnale, teine vaestele, kolmas kirikule ja neljas piiskopile.

Tema ajal sai kardinalpreestriks hilisem paavst Felix III.

Rooma prefekti Basiliuse väitel oli Simplicius sätestanud, et uut paavsti ei tohi pühitseda ilma Odoakeri või Rooma prefekti loata.

Simplicius ordineeris "Liber Pontificalise" järgi 37 piiskoppi, 59 presbüterit ja 11 diakonit.

Uued kirikud
------------

"Liber Pontificalise" järgi ehitati Simpliciuse ajal Roomas kolm kirikut: Santa Bibiana kirik, San Stefano al Monte Celio kirik (San Stefano Rotondo)) ja praeguseks hävinud San Stefano kiriku. Ta lasi ühe ilmaliku hoone pühitseda San Andrea in Catabarbara kirikuks.

Surm
----

Simplicius suri pärast pikka haigust 10. märtsil 483 Roomas ja maeti "Liber Pontificalise" järgi Rooma Peetri kirikusse.

Teda austatakse katoliku kirikus pühakuna. Tema mälestuspäev oli varem 2. märts, praegu 10. märts.

Kirjandus
---------

* Alberto Foresi. *Papa Simplicio e le chiese d'Oriente*. "Atti e memorie della Società Tiburtina di Storia e d'Arte" 79, 2006: 7–28.
* J. N. D. Kelly. *The Oxford Dictionary of Popes*. 1996.
* Hugo Koch. *Gelasius im kirchenpolitischen Dienst seiner Vorgänger, der Päpste Simplicius (468–483) und Felix III. (483–492)*. München, 1935.
* *Liber Pontificalis*.

Välislingid
-----------

* Artikkel Simpliciusest. *(inglise keeles)*
* Artikkel Simpliciusest. *(inglise keeles)*
* Simpliciuse kirjad.

|  |  |  |
| --- | --- | --- |
| Eelnev**Hilarius** | **Rooma paavst**468–483 | Järgnev**Felix III** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}